જ્યાં સુધી જિંદગીમાં ગમતું હોય એ બધું થાય ત્યાં સુધી વાંધો આવતો નથી. પણ ન ગમતું થાય ત્યારે હતાશા, ઉદાસી, ચિંતા, નિરાશા અને બીજી ઘણી ખરાબ લાગણીઓ આપણી આસપાસ દીવાલ બનાવી લે છે... આપણે અસહાય થઈ જઈએ છીએ, અમુક સ્થિતિમાં નજીકની વ્યક્તિઓ, મિત્રો, માતા-પિતા એ બધાં હોય છે આપણી સાથે, ક્યારેક ન પણ હોય. ક્યારેક બની શકે કે એકદમ લાચાર હોઈએ આપણે; એકલા અટૂલા. પણ, એ દીવાલને ભેદીને એની પેલે પાર આપણે જવું તો પડે જ છે જ્યાં નવી દિશા છે જિંદગી માટે. ત્યાં જઈને ખુશીઓ શોધવાની છે, ખરાબ લાગણીઓમાંથી બહાર આવીને બાકીનું જીવન માણવાનું છે... અને જિંદગી ચાલતી રહે છે.